ป.รวบโจ๋หนีคดีนานเกือบ 10 ปี รุมฟันอริดับย่านธนบุรี
เครดิตภาพ : กองปราบ,ตำรวจกองปราบปรามโชว์ผลงานรวบหนุ่มวัย 23 ปี หนีคดีร่วมกับพวกรุมฟันคู่อริตาย ย่านธนบุรี เมื่อปี 50 ยังปากแข็งให้การปฏิเสธ อ้างไม่ได้มีส่วนรู้เห็น,เมื่อเวลา 12.30 น. วันที่ 8 ธ.ค. ที่กองบังคับการปราบปราม พล.ต.ต.สุทิน ทรัพย์พ่วง รรท.ผบก.ป. มอบหมายสั่งการให้ พ.ต.อ.จิรภพ ภูริเดช ผกก.1บก.ป., พ.ต.ท.เผด็จ งามละม่อม, พ.ต.ท.วิศิษฐ์ พลบม่วง, พ.ต.ท.รัชภูมิ กุสุมาลย์ รองผกก.1บก.ป., พ.ต.ท.ภาณุมาศ แสงส่ง สว.กก.1บก.ป. และ เจ้าหน้าที่ กก.1บก.ป. เข้าจับกุม นายคมกฤษ มิมะพันธ์ อายุ 23 ปี ชาวบ้านย่าน ซ.ริมทางรถไฟ 1 แขวงบางยี่เรือ เขตธนบุรี ผู้ต้องหาตามหมายจับศาลเยาวชนและครอบครัวกลาง ที่ จ.700/2550 ลงวันที่ 18 ต.ค. 2550 ในฐานความผิดร่วมกันฆ่าผู้อื่นโดยเจตนา, พกพาอาวุธไปในเมือง หมู่บ้าน หรือทางสาธารณะ โดยไม่มีเหตุอันควร โดยจับกุมบริเวณถนนทรงวาด แขวงและเขตสัมพันธวงศ์,การจับกุมครั้งนี้ สืบเนื่องจากเมื่อวันที่ 5 ต.ค. 2550 นายคมกฤษ พร้อมพวกอีก 4 ราย คือ นายสุพจน์ หรือ อ๊อฟ ตันพิกุล, นายต้อม เสนารัตน์, นายอำพล เสนารัตน์ และ นายเฉลิมศุกร์ โพธิ์ศรีลา ได้นั่งรวมกลุ่มกันอยู่ที่หน้าบ้านเลขที่ 406/1 ตรอกเพชรรัตน์ แขวงบางยี่เรือ เขตธนบุรี จากนั้นได้มี นายพรชัย หรือ หน่องลาย ลือขจร และ นายขวัญ ได้ขับขี่รถจักรยานยนต์เข้ามาหากลุ่มผู้ต้องหา จากนั้นนายหน่องลายและพวก ได้ใช้อาวุธปืนปลอมขู่ ทำให้ผู้ต้องหาไม่พอใจ ใช้ไม้และมีดฟัน จนเป็นเหตุให้นายหน่องลายเสียชีวิต ส่วนนายขวัญได้รับบาดเจ็บสาหัส ต่อมา ศาลเยาวชนและครอบครัวกลาง ออกหมายจับกลุ่มผู้ต้องหาทั้งหมด และจับกุมได้แล้วบางส่วน เหลือเพียง นายคมกฤษ และ นายต้อม ที่ยังคงหลบหนี ต่อมา ชุดสืบสวนทราบว่าได้มาทำงานอยู่บริเวณดังกล่าว จึงได้เฝ้าสังเกตการณ์กระทั่งเมื่อช่วงเช้าที่ผ่านมา ชุดสืบสวนก็พบ นายคมกฤษ เดินทางมาที่บริเวณถนนทรงวาด จึงแสดงตัวเข้าจับกุม,จากการสอบสวน นายคมกฤษ ให้การปฏิเสธว่า ไม่ได้มีส่วนรู้เห็นในการกระทำความผิด โดยวันเกิดเหตุยอมรับว่าอยู่ในที่เกิดเหตุจริง แต่พอจังหวะที่มีเรื่องราวกันได้หลบหนีเข้าบ้าน ทั้งนี้ ชุดสืบสวนไม่ปักใจเชื่อในคำให้การ เบื้องต้น ได้แจ้งข้อหาร่วมกันฆ่าผู้อื่นโดยเจตนา, พกพาอาวุธไปในเมือง หมู่บ้าน หรือทางสาธารณะ โดยไม่มีเหตุอันควร ก่อนนำตัวส่งพนักงานสอบสวน สน.บางยี่เรือ ซึ่งเป็นท้องที่เกิดเหตุ ดำเนินคดีตามกฎหมายต่อไป.
ตำรวจกองปราบปรามโชว์ผลงานรวบหนุ่มวัย 23 ปี หนีคดีร่วมกับพวกรุมฟันคู่อริตาย ย่านธนบุรี เมื่อปี 50 ยังปากแข็งให้การปฏิเสธ อ้างไม่ได้มีส่วนรู้เห็น
หนีคดี,ฆ่าผู้อื่นโดยเจตนา,กองปราบปราม,ผู้ร้ายหนีคดี,คมกฤษ มิมะพันธ์